หลายประเทศในยุโรป เริ่มผ่อนล็อกดาวน์โควิด-19 ไม่หวั่นกลับมาระบาดซ้ำ
ฝรั่งเศส และอังกฤษ จะเริ่มผ่อนคลายมาตรการล็อกดาวน์สัปดาห์หน้า หลังสถานการณ์การแพร่ระบาดเริ่มดีขึ้น แต่ยังคงย้ำเตือนให้เคร่งครัดการรักษาระยะห่างเช่นเดิมวันนี้ 29 พ.ค. 63 นายเอดูอาร์ด ฟิลิปเป้ นายกรัฐมนตรีของฝรั่งเศสแถลงยืนยันว่าทางการฝรั่งเศสจะผ่อนคลายปลดล็อกดาวน์อย่างต่อเนื่องโดยอนุญาตให้เปิดร้านอาหาร บาร์ และคาเฟ่ รวมทั้งสวนสาธารณะตั้งแต่สัปดาห์หน้าเป็นต้นไป ขณะที่โรงเรียนต่างๆ จะอนุญาตให้นักเรียนไปโรงเรียนได้ แต่จะต้องมีเด็กในห้องไม่เกิน 15 คนเท่านั้นอย่างไรก็ตาม แม้ว่าวิถีชีวิตส่วนใหญ่จะเริ่มกลับเข้าสู่ภาวะปกติ แต่ทางการยังคงสั่งห้ามการรวมตัวกันเกินกว่า 10 คน กีฬาที่ต้องมีการถูกตัวกันยังคงถูกสั่งห้าม และไนต์คลับยังคงปิดทำการต่อไป โดยล่าสุดมีผู้เสียชีวิตจากโควิด-19 ในประเทศฝรั่งเศสแล้ว 28596 ศพขณะเดียวกัน มีรายงานว่าเจ้าหน้าที่โรงพยาบาลโรแบร์ เดอเบล์ ทางตะวันออกเฉียงเหนือของกรุงปารีส ออกมารวมตัวเดินขบวนประท้วงรัฐบาล ที่ละเลยไม่ให้ความสนใจระบบสาธารณสุขของประเทศ และไม่ให้งบประมาณสนับสนุนที่เพียงพอโดยการเดินขบวนครั้งนี้ยังมีบุคคลทั่วไปอีกหลายร้อยคนที่ร่วมปรบมือให้แก่ผู้ที่เดินขบวนเพื่อแสดงจุดยืนสนับสนุนบุคลากรทางการแพทย์ไปตลอดทางด้วยส่วนที่อังกฤษ ล่าสุด นายบอริส จอห์นสัน แถลงว่าอังกฤษจะมีการผ่อนคลายมาตรการคุมเข้มเกี่ยวกับโรคโควิด-19 เช่นกัน โดยจะอนุญาตให้มีการรวมตัวกันของคนมากกว่า 6 คน แม้จะไม่ใช่สมาชิกครอบครัวเดียวกันได้ แต่ยังขอให้เคร่งครัดในการทิ้งระยะห่างระหว่างกันไว้ 2 เมตร โดยการผ่อนคลายดังกล่าวมีขึ้นหลังประเมินสถานการณ์การแพร่ระบาดมีแนวโน้มที่ดีขึ้น แต่ยังขอความร่วมมือประชาชนให้ปฏิบัติตามข้อจำกัดบางอย่าง เพื่อให้เอาชนะไวรัสนี้ให้ได้ทั้งนี้ล่าสุดมีผู้ติดเชื้อโควิด-19 ในอังกฤษแล้วกว่า 2 แสน 6 หมื่นราย เพิ่มขึ้นมาจากวันก่อน 1887 ราย แต่อัตราการแอดมิทของผู้ป่วยมีอัตราลดลงร้อยละ 11 นับตั้งแต่สัปดาห์ก่อน ส่วนยอดผู้เสียชีวิตอยู่ที่ 37837 ศพ
ฝรั่งเศส อังกฤษ จะเริ่มผ่อนคลายมาตรการล็อกดาวน์สัปดาห์หน้า หลังสถานการณ์การแพร่ระบาดเริ่มดีขึ้น แต่ยังคงย้ำเตือนให้เคร่งครัดการรักษาระยะห่างเช่นเดิม
โควิด-19,COVID-19,โควิดอังกฤษ,โควิดฝรั่งเศส,ไวรัสโคโรนา,โควิดวันนี้